AIKA: ti 27.8.2019 klo 13-15.30

PAIKKA: Mediwest, Kokoustila 6 krs. (osoitteessa Koskenalantie 16)

**Harri Jokiranta**

**Anneli Saarinen**

**Harri Lintala**

~~Tiina Perä~~

~~Terhi Järvi Raili-Helena Kangasluoma~~

~~Jaana Rasi Elina Luoma~~

Elise Lepistö **Katri Nikkola**

~~Merja Latvala Heidi Piirto~~

**Tytti Luoto**

~~Johanna Lamminen~~

~~Sirpa Tuomela-Jaskari Tanja Penninkangas~~

**Eija Liikamaa** ~~Anne Alavillamo~~

**Esko Kiviniitty Tarja Seppälä**

~~Päivi Rinne~~ **Sinikka Volanto**

**Tuula Kostiainen** ~~Satu Ylinen~~

~~Marko Rossinen Jari Iso-Koivisto~~

**Jarmo Vesa** ~~Riitta Vatanen~~

~~Mervi Huttula Jouni Nummi~~

**Anne-Mari Lahdensuo** ~~Minna Laitila~~

Asiantuntijoina mukana: sote-koordinaattori Päivi Saukko ja Eija Ala-Toppari-Peltola ja Auli Romppainen

Anne Saarijärvi (esitt.)

Noora Aarnio (siht.)

ASIAT:

1§ Kokouksen avaus

2§ Esityslistan hyväksyminen

3§ Pöytäkirjan tarkistaminen

4§ SONet BOTNIAn tiedotusasiat: kansallinen kehittäminen

5§ SONet BOTNIAn kehittäminen Etelä-Pohjanmaalla

6§ Lasten ja perheiden palveluiden kehittämisen suuntaviivoja uuden hallitusohjelman aikana

7§ Sosiaalihuollon tiedonhallinnan kehittämisen eteneminen Etelä-Pohjanmaalla

8§ SOTE –ajankohtaiskatsaus

9§ Sosiaalli- ja perusturvajohtajien maakunnalliset tapaamiset –linjaaminen

10§ Muut asiat - tiedotettavaa, tulevia tilaisuuksia ja koulutuksia

11§ Seuraavien kokousaikojen sopiminen

12§ Kokouksen päättäminen

**1§ Kokouksen avaus**

Puheenjohtaja avasi kokouksen klo 13.10

**2§ Esityslistan hyväksyminen**

**Esitys:** Hyväksytään kokouskutsun asialista kokouksen esityslistaksi.

**Päätös:** Hyväksytään esityslista Hyväksytään kokouskutsun asialista kokouksen esityslistaksi

**3§ Pöytäkirjan tarkistaminen**

**Esitys:** Valitaan pöytäkirjantarkastajat. Edellinen pöytäkirja on sähköisesti tarkastettu.

**Käsittely**: Esitetään Eija Liikamaata ja Jarmo Vesaa pöytäkirjan tarkastajiksi.

**Päätös:** Valitaan Eija Liikamaa ja Jarmo Vesa pöytäkirjan tarkastajiksi.

**4§ SONet BOTNIAn tiedotusasiat: kansallinen kehittäminen ja SONet BOTNIAn kokonaistilanne**

Esitys: Vs. kehitysjohtaja Anne Saarijärvi tiedottaa osaamiskeskusten ajankohtaisasioista ja Etelä-

Pohjanmaan tilanteesta. Aiheena mm. valtakunnallisten sosiaalialan osaamiskeskuspäivien terveiset sekä kehitysjohtajan ja kehittämissuunnittelijoiden laatima SWOT –analyysi.

**Käsittely:**

Ajankohtaista Etelä-Pohjanmaalla, henkilöstö: vs. kehitysjohtaja jatkaa 31.12.2019 saakka. Toimistosihteeri (osa.aikainen) Tuula Hautanen aloittanut 19.8.19. Vs. kehittämissuunnittelija Noora Aarnio siirtyy uusiin tehtäviin ja YTM Auli Romppainen aloittaa sijaisena 2.9.2019-31.12.2019. Seinäjoen henkilöstön muuttaa Kampustalolle syyskuun lopussa.

Oskeille varattu budjetti vaikuttaa aiottua pienemmältä. On mahdollista, että budjetti putoaa vielä nykytasosta Anu Muurin selvityksestä huolimatta. Osaamiskeskusjohtajat valmistelevat yhteistä kannanottoa. Kaikki vaikuttamistoimet ovat tervetulleita. Hallitusohjelman sisällöt ovat epäselviä, lupaavia aloitteita on sosiaalihuollon osalta. Osaamiskeskuksiin voi tulla nopeitakin hankehakuja.

STM tulee jalkautumaan 5 alueelle teemalla sosiaalihuollon ajankohtaiskehittäminen. Tampereen tilaisuus tulossa 8.11.2019.

Opintomatka Tanskaan tulossa marras-joulukuun taitteeseen. Alueellisesta ohjausryhmästä voi osallistua yksi henkilö opintomatkalle.

Anu Muurin selvitys:

Suositus 1: *Sosiaalihuollon vaikuttavuuden parantaminen vaatii pitkäjänteistä työtä ja toimenpiteitä* (mm. SOS-VTR -rahoitus)

Suositus 2: *Sosiaali-ja terveydenhuollon TKI-rakenne kaipaa selkiyttämistä, sopimista ja sääntelyä kaikilla tasoilla* (alueellisten ja kansallisten toimijoiden roolien ja vastuiden selkeä määrittely)

Suositus 3: *Sosiaalialan osaamiskeskusten osaaminen esiin – organisoinnin tavasta riippumatta* (tunnistaminen alueellisessa kehittämistyössä erityisesti sosiaalipalvelujen ja yhteisten sote-palvelujen kehittämisessä)

Päivi Sillanaukee: Hallituksen toimintasuunnitelmassa mm.: työttömyysturvan uudistus, perhevapaauudistus, työn ja hyvinvoinnin kehittämisohjelma, Lape-muutosohjelman jatkaminen, poikkihallinnollinen ikäohjelma, sote-keskusten kehittämisohjelma, Kelan hallinnon ja sen järjestämien palvelujen toimivuuden selvittämine, **Sosiaali- ja terveysalan tutkimus- ja innovaatioekosysteemi**, Sote-uudistus, tutkimusperustainen sosiaaliturvauudistus, lapsiperheköyhyyden vähentäminen, digitaalisuuden ja teköälyn käyttöön oton edistäminen, palveluiden ja etuuksien yhteensovittaminen ja lapsistrategia.

Liitteenä Anne Saarijärven diat, osana Päivi Sillanaukeen diat 28.8.2019.

**Päätös**: Merkitään tiedoksi.

**5§ SONet BOTNIAn tiedotusasiat: paikallinen kehittäminen**

Kehittämissuunnittelija Noora Aarnio kertoo paikallisesta kehittämistyöstä. Aiheena mm. maakunnallisten verkostojen tilanne ja suunnitelmat, kutsu kylään kehittämissuunnittelija toimintamallin tuottama tieto sekä tulevat tapahtumat. Lisäksi käsitellään Etelä-Pohjanmaan SWOT –analyysi. Ohjausryhmän jäsenien kanssa käydään yhteistä täydentävää keskustelua Etelä-Pohjanmaan tilanteesta suhteessa muihin SB maakuntiin sekä YTA-alueelle.

**Käsittely**: Etelä-Pohjanmaan SWOT-analyysistä nousi esiin erityisesti se, että paikalliset ammattilaiset ovat erittäin sitoutuneita maakunnallisiin verkostoihin ja haluavat juurruttaa hankkeiden tuloksia omassa työssään. Ylimaakunnallisessa työssä hyvänä seikkana nähdään kehittämissuunnittelijoiden yhteistyö sekä ylimaakunnallisesti järjestetyt teemailtapäivät. Luonnollinen veto Etelä-Pohjanmaalta näyttää suuntautuvan Tampereelle eli YTA-alueelle, monia verkostoja on jo olemassa siihen suuntaan, mm. VIP-verkosto ja muu oske-yhteistyö. Etelä-Pohjanmaan SWOT löytyy Noora Aarnion dioista.

**Keskustelua Etelä-Pohjanmaan SWOT:sta**: Käydään keskustelua siitä, että verkostoja on maakunnassa, ylimaakunnallisesti ja YTA-alueella paljon. Lisäksi myös kansalliset verkostot. SONet BOTNIAn verkostot on käyty huolella läpi ja otettu huomioon muiden verkostojen olemassaolo. Hankkeiden jälkeen ammattilaiset ovat olleet innostuneita osallistumaan verkostoihin ja ammattilaiset ovat olleet itse mukana määrittelemässä, mitä aiheita käsitellään. Ammattilaisten eri substanssien verkostot kokoontuvat jatkossa 2-3 kertaa vuodessa ajankohtaisiin aiheisiin liittyen.

Käydään keskustelua siitä, että muiden verkostojen kartoittamista vielä kaivattaisiin. Päivi Saukko on koonnut 05/2019 ohjausryhmään olemassa olevia verkostoja. Tulevissa ohjausryhmissä voidaan vielä tehdä ajantasainen koonti eri verkostoista.

Käydään keskustelua verkostojen toiminnasta ylipäätään. On tärkeää arvioida: verkoston tarpeellisuus, funktio, sitoutuminen, ajankäyttö niissä, vastuun kantaminen, verkoston jäsenten viestintä verkostoon ja sieltä ulospäin omaan organisaatioon, terävöittäminen miksi kulloinkin ollaan koolla. Verkostojen tavoitteiden seuranta ja arviointi ovat tärkeitä. SONet BOTNIAn näkökulmasta strategisesti tärkeissä verkostoissa mukana oleminen on olennaista resurssit huomioiden. SB:ssä on taitoa toimia keskusteluttajana ja sen varmistajana, että kaikkien ääni tulee esille.

Käydään keskustelua myös siitä, että sosiaalialaan kaivataan toimintojen yhtenäistämistä. Menetelmien yhtenäistäminen on käynnissä laajalta osin esim. PRO SOS, Lape-hankkeen ja SyTy-hankkeen myötä. Näissä hankkeissa painotus on sekä kohteluun ja vuorovaikutukseen että menetelmälliseen yhtenäistämiseen.

Keskustellaan oske-kunta –suhteesta. Osken asiantuntijuutta voisi hyödyntää muidenkin kuin sosiaalialan tukena 🡪 sosiaalisen esiin tuominen. Tällöin talousvastuutakin voisi organisoida uudelleen.

Myös kansalaisyhteiskunnan/yhdistysten osuus on hyvä käsitellä myöhemmin. Toimintasuunnitelmassa tämä on huomioitu mm. erilaisin ohjausryhmäjäsenyyksin.

**Kehittämistyö Etelä-Pohjanmaalla**:

Substanssikohtaiset verkostot:

-Lapsi- ja perhesosiaalityön ja lastensuojelun maakunnallinen verkosto (sosiaalityöntekijät ja sosiaaliohjaajat) 15.11.2019 klo 9-12 (mahd. 9-16 THL Kysy ja kuuntele –hankkeen koulutustilaisuus). Edellinen ollut 05/2019.

-Aikuissosiaalityön klubi: suunnitteilla PRO SOS –hankkeessa sovitut teemat: palvelutarpeen arviointi (yhteistyössä OSMO-hankkeen kanssa) sekä koulutuksellinen teemailtapäivä taloussosiaalityöstä.

-Perhetyön maakunnallinen verkosto 02/2020. Edellinen ollut 05/2019.

-Ikäihmisten palveluiden maakunnallinen työryhmä 19.11.2019 Kauhajoella. Edellinen ollut 05/2019.

-Sosiaali- ja perusturvajohtajien verkosto (ei vielä sovittu syksylle). Edellinen ollut 05/2019.

-Vammaispalveluiden verkosto: suunnitteilla

Muu kehittämistyö:

-Ehkäisevän päihdetyön työryhmä yhdessä Aksilan kanssa

-Maakunnallinen TKI/O –työryhmä 🡪 mahdollisesti tulossa

-Lasten- ja nuorisopsykiatrian sekä lasten ja perheiden sosiaalityön ja lastensuojelun keskustelutilaisuus 7.6.2019 yhteistyössä SyTy-hankkeen kanssa. 62 osallistujaa. 🡪 Yhdessä tekemisen huoneen taulu (liitteenä dioissa)

-Kansa-koulu II jatkuu edelleen

-PRO SOS –hanke päättynyt. Maakunnallisesti sovittu juurrutettavaksi teemat: maakunnallinen aikuissosiaalityö, sosiaalinen kuntoutus, taloussosiaalityö ja palvelutarpeen arviointi.

-Tiedottaminen

-Ohjausryhmien jäsenyydet (mm. JMM, OSMO –hanke, järjestöt 2.0, Maakunnallinen Laperyhmä, SyTy-hanke)

Kehittämissuunnittelija osallistuu tutkimuksen tekemiseen oppikirjaan Sijaishuollon rajoitustoimenpiteet ammatillisina käytäntöinä ja kokemuksina (alustava tutkimussuunnitelma ja 2 teemahaastattelu 05/2019, julkaisu 01/2020

-Tällä hetkellä Tays-alueella ei ole OT-valmistelua. Etelä-Pohjanmaan OT-kokous pidetty 11.6.2019, suunnitteilla seuraava kokous loka-marraskuulle.

-Seuraava VIP-verkoston (YTA-alue) kokoontuminen 10.9.2019, keväällä ollut 2 kokousta.

-Pilotoitu Kutsu kylään kehittämissuunnittelija –toimintamallia. Kehittämissuunnittelija on jalkautunut yht. 10 kertaa ajalla 03/2019-08/2019 kuntien sosiaalityön tueksi kehittämispäiviin ja tiimeihin. Teemoina olleet mm.: sosiaalihuollon porrasteisuus, systeeminen lastensuojelu, sijaishuollon kysymykset, erityispalveluiden kehittäminen, kansallinen lapsistrategia. Jalkautumiset on koettu tarpeellisiksi ja niiden avulla on voitu juurruttaa hankkeissa tuotettua kehittämistyötä eteenpäin.

-Tulossa vaikuttavuusteemailtapäivä Seinäjoelle 12.9.2019. Ohjausryhmässä esitetään Päivi Rinnettä aloituspuheenvuoron pitäjäksi (Noora Aarnio selvittää Päivi Rinteeltä) sekä Harri Jokiranta lupautui päätöspuheenvuoron pitäjäksi.

**Päätös:** Merkitään tiedoksi.

**6§ Lasten ja perheiden palveluiden kehittämisen suuntaviivoja uuden hallitusohjelman aikana**

**Esitys:** Muutosagentti Eija Ala-Toppari-Peltola kertoo lasten ja perheiden palveluiden kehittämisen suuntaviivoista uuden hallitusohjelman aikana.

**Käsittely:** Lape-hanke tulee jatkumaan, hallitusohjelman myötä varmistuu millä tavoin. Lapsi- ja nuorisopoliittinen ministeriryhmä on perustettu, puheenjohtaja Annika Saarikko/Hanna Kosonen. Osaamisen, sivistyksen ja innovaatioiden ministerityöryhmä perustettu myös, puheenjohtaja Li Anderson. Kansallinen lapsistrategia työskentelyn pohjana. Näyttäisi siltä, että painopiste Lape-kehittämisessä olisi jatkossa perustason palveluissa. Myöhemmille vuosille mahdollisesti rahoitusta erityispalveluille. Teemoina mm.: Oppilas- ja opiskelijahuollon vahvistaminen, turvakotien palveluiden lisääminen, Koulutuksen ja osaamistason turvaaminen kaikilla koulutusasteella, Neuvolan ja varhaiskasvatuksen yhteistyön lisääminen.

Yksi tärkeä kysymys on, mikä on Lape-palveluiden suhde sote-keskukseen.

Liitteenä Eija Ala-Toppari-Peltolan diat.

**Päätös:** Merkitään tiedoksi.

**7§ Sosiaalihuollon tiedonhallinnan kehittämisen eteneminen Etelä-Pohjanmaalla**

**Esitys:** sote-koordinaattori Päivi Saukko kertoo uudesta tehtävänkuvastaan digitaalisten palveluiden kehittämisestä EPSHP:lla. Tiedonhallinnan kehittämisen etenee Etelä-Pohjanmaalla myös Kansa-koulu II –hankkeen myötä.

**Käsittely:** Sosiaalihuollon asiakastietojärjestelmää koskien työskentelyn painopisteenä on yhtenäinen järjestelmä maakuntaan. Kunnat ovat lähdössä yhteiseen hankintaan mukaan. Lokakuussa tästä tiedetään lisää. Kyseessä on välivaiheen ratkaisu, koska tulossa on UNA. Kun asiakastietojärjestelmä on yhtenäinen, tämä automaattisesti yhtenäistää myös käytäntöjä. Suoritekäsikirja on valmisteilla. Vanhojen tietojen arkistointi on ratkaistavana parhaillaan. Etelä-Pohjanmaalla on kiinniottamista sähköisten palveluiden kehittämisessä. Esim. Päijät-Hämeen hyvinvointikuntayhtymällä on viety jo todella pitkälle tätä työtä. Voimavarojen yhdistäminen tärkeää. Hyvis-työ on käynnissä. Laajempaa maakunnallista keskustelua tarvittaisiin. Palvelusetelijärjestelmä: EP:lle saatiin pilotti, mutta ei rahoitusta. Uusissa suunnitelmissa tämä näyttää olevan esillä.

Keskustelua: Tiedolla johtamisen kysymykset nähdään tärkeinä asiakkaita koskevan tiedon kertymisen ja henkilökunnan osaamiseen liittyen.

-Kansa-koulu II –hanke edistää omalta osaltaan tiedonhallinnan systemaattisuuta.

-SOS-digi –seminaari tulossa loppuvuodesta SONet BOTNIAn toimesta.

**Päätös**: Merkitään tiedoksi.

**8§ SOTE –ajankohtaiskatsaus**

**Esitys:** Muutosjohtaja Harri Jokiranta kertoo ajankohtaisia asioita SOTE-valmisteluun liittyen.

**Käsittely:**

Hallitusohjelmakirjaukset:

-18 maakuntaa pohjana, julkiset palvelut vahvassa roolissa (uuden valinnanvapauslainsäädännön rakentaminen ei enää mukana), rahoitusjärjestelmä: mahdollisesti maakuntavero 🡪kokounaisverotus ei saa nousta, palveluseteli.

-Selvitys meneillään kuntien näkemyksistä sote-tuottajana.

-Pääkaupunkiseudun erillisratkaisu.

-Sosiaali- ja terveydenhuollon uudistaminen: sote: perus, erityis + pela.

-Sosiaali- ja terveyskeskusten kehittäminen: mm. tulevaisuuden sote-keskukset ovat moniammatillisia palvelukeskuksia ja tutkimus- ja kehittämistoiminta on osa perustyötä.

-Peruspalveluiden saatavuuden parantaminen. Toimintakäytännöt ja ammattilaisten riittävyys: mm. terveydenhuollon palveluiden painopiste peruspalveluihin.

-Laaditaan sosiaalihuollon kehittämisohjelma.

Liitteenä: Pasi Pohjolan diat

**Etelä-Pohjanmaan SOTE-valmistelun tilanne**: Kuntien kannanotto pyydetty SOTE-kuntayhtymän valmistelun aloittamiseksi. Tammikuussa 2020 uusi pyyntö, jossa selvitetään ovatko kunnat valmiita aloittamaan EPSOTEssa vuonna 2021. Tämänhetkisen aikataulun mukaan EPSOTE aloittaisi vuoden 2121 alussa tai hallituksen työskentelyä seuraten mahdollisesti keväällä 2021, jolloin tavoitteena olisi maakuntavaalit.

**Oske-neuvottelukunta:**

-Oske-neuvottelukunta tulossa 29.8.2019. Teemat: valtion tutkimusrahoituksen laajentaminen sosiaalityön tutkimukseen, sosiaalihuoltoon ja sen kehittämiseen liittyvät asiat hallitusohjelmassa, sosiaalialan osaamiskeskusten toimintamääräraha valtion talousarvioesityksessä.

-Osaamiskeskustoiminnan stabiloituminen on suhteessa siihen, miten koko TKI/O rakentuu alueella, kansallisesti ja kansainvälisesti.

-Neuvottelukunnan esitys on, että 5 alueelle perustetaan osaamiskeskus. Mikäli tämä esitys mene läpi, tämä aiheuttaa muutoksia SONet BOTNIAlle, jonka maakunnat toimivat kolmella eri vitosalueella. Muutosta esitetään toteutettavaksi hallinnollisesti ja toiminnot jatkuisivat kuten ennenkin.

**Päätös:** Merkitään tiedoksi.

**9§ Sosiaalli- ja perusturvajohtajien maakunnalliset tapaamiset**

**Esitys:** SONet BOTNIA on ollut useiden vuosien aikana koollekutsujana sosiaali-ja perusturvajohdon (myöhemmin myös täydennettynä sosiaalihuollon lähijohdolla) säännöllisissä noin 2-4 x/vuodessa järjestettävissä viime aikoina ns. teemallisissa työkokouksissa, mutta nyttemmin myös uudet kokoonkutsujat ja verkostot ovat käynnistäneet toimintojaan. Käydään yhteistä keskustelua siitä, millä tavoin sosiaali- ja perusturvajohtajien maakunnalliset tapaamiset järjestetään, mikä on SONet BOTNIAn rooli ja onko erityisiä teemoja, joissa sosiaalialan osaamiskeskus lakisääteisenä kehittäjäorganisaationa on mukana.

**Käsittely:**

Toivetta olisi, että kaupunkien hyvinvointijohtajat pyydettäisiin mukaan. Keskustellaan siitä, että marraskuun alkupuolella olisi seuraava sosiaali- ja perusturvajohtajien kokous. Teematoiveena: tietojärjestelmät, digitalisaatio, palvelukanavien uusi käyttö, TOIVO-ohjelma, tiedolla johtaminen. Lisäksi alueilta saattaa nousta tarvetta keskustella eri kehittämisteemojen etenemisestä.

**Päätös:** Seuraava sosiaali- ja perusturvajohtajien kokous pidetään marraskuun alkupuolella teemalla: tietojärjestelmät, digitalisaatio ja tiedolla johtaminen. Teemat varmistetaan myöhemmin.

**10§ Muut asiat**

*Tulevia tilaisuuksia ja koulutuksia:*

* Osallisuus ja kohtaaminen vaikuttavuuden edellytyksenä 12.9.2019 klo 12-15.30 Frami B, auditorio 1 Ilmoittautuminen: <https://link.webropolsurveys.com/S/6DCA43287D6A8003> pe 6.9.2019 mennessä
* VOIKUKKIA-infotilaisuus Seinäjoella 03.09.2019 12:00 -15:30 kirjasto Jaaksi-Sali, Suomen Kasper. Ilmoittautuminen: <https://www.voikukkia.fi/tapahtumat/voikukkia-infotilaisuus-seinajoella/>
* Etelä-Pohjanmaan Lape-akatemia II 19.9.2019 klo 9.00–15.00 [Ohjelma ja ilmoittautuminen »](http://uusiep.fi/tapahtumat/lape-akatemia-2019-19-9-2019-seinajoki/)
* OSMO-hankkeen tilaisuudet: [https://www.eptyp.fi/uutisia Seuraavana tulossa 28.8.2019](https://www.eptyp.fi/uutisia%20Seuraavana%20tulossa%2028.8.2019) Sosiaalisen kuntoutuksen mallin esittely
* Vip-verkoston Tays –alueen tapaaminen Seinäjoella 10.9.2019 <https://vip-verkosto.fi/tays-verkostopaivat-syksylla-2019/>
* Lapsen edunvalvonnan koulutus jatkuu XAMKissa 2019 kahdella syksyllä Kouvolassa ks. lisää <https://www.xamk.fi/avoimen-amkn-kurssit/lapsen-edunvalvojan-koulutus-3/>
* Erikoistumiskoulutukset Sosnet, seuraavana tulossa hakuun kuntouttavan sosiaalityön erikoistumisopinnot. Haku ajalla 26.9. – 2.11.2016. Lisätietoa [täältä](https://www.sosnet.fi/Suomeksi/Koulutus/Erikoistumiskoulutus/Uusimuotoinen-erikoistumiskoulutus/Erikoisalat/Kuntouttava-sosiaalityo).
* Muistutuksena mahdollisuus EPSHP:n ketju-lähetti –toimintaan
* [www.epshp.fi/ketjulahetti](http://www.epshp.fi/ketjulahetti)
* THL tapahtumat: <https://thl.fi/fi/ajankohtaista/tapahtumat/tapahtumakalenteri>

**Lastensuojelun osaaminen valtakunnallinen kysely**

Osana LASTO-työskentelyä toteutetaan valtakunnallinen kysely, jolla kartoitetaan lastensuojelun sosiaalityöntekijöiden näkemyksiä lastensuojelun sosiaalityön osaamisesta yleisesti, omasta osaamisestaan ja osaamisen tukirakenteista.

Kyselyn on laatinut Terveyden ja hyvinvoinnin laitoksen koordinoima LASTO-työryhmä (Osaaminen lastensuojelun sosiaalityössä). Lisätietoa työryhmästä antaa tarvittaessa: paivi.petrelius@thl.fi.

Lastensuojelun sosiaalityön tehtäviä tekeviltä toivotaan laajaa osallistumista kyselyyn työntekijöiden äänen esiinsaamiseksi.

VASTAUKSIA PYYDETÄÄN ALLA OLEVAN WEBROPOL-LINKIN AVULLA 31.8.2019 MENNESSÄ:

<https://link.webropolsurveys.com/S/5385A73947318FB3>

*Tulevia maakunnallisia verkostotapaamisia:*

* Aikuissosiaalityön klubi syksyllä 2019 (ajankohta tarkentuu). Alustavana teemana taloussosiaalityö ja palvelutarpeen arviointi
* Sosiaalihuollon ja lastensuojelun sosiaalityöntekijöiden ja sosiaaliohjaajien maakunnallinen tapaaminen 15.11.2019 klo 9-12 (mahd. 9-16 ja THL Kysy ja kuuntele mukana)
* Perhetyön maakunnallinen tapaaminen 02/2020
* Sosiaali- ja perusturvajohtajien maakunnallinen tapaaminen (ajankohtaa ja teemaa ei ole vielä sovittu)

**11 § Seuraavien kokousaikojen sopiminen**

to 7.11.2019 klo 9-11.30

to 12.12.2019 klo 10-12.30

toive etäyhteydelle

**12§ Kokouksen päättäminen**

Puheenjohtaja päätti kokouksen klo 15.30